Robert Jordan

Robert Jordan eo anv-pluenn ar skrivagner faltazi stadunanat James Oliver Rigney, Jr.. Ganet e oa bet e 1948 e Charleston (Karolina ar Su, Stadoù-Unanet) hag aet da anaon d'ar 16 a viz Gwengolo 2007.

 Buhez 
Bet eo soudard e-pad daou vloaz da vare brezel Viêt Nam (eus 1968 da 1970) en arme stadunanat, e-lec'h ma tapas meur a vedalenn. Kanolier e oa en ur viñsaskell. Goude e zistro eus Viêt Nam ez eas war studi ar fizik en ur skol eus an arme. Ur wezh tapet gantañ e skrid-testeni e labouras evit ar morlu stadunanat evel ijinour arbennikaet war an energiezh nukleel. Stagañ a reas da skrivañ e 1977.

Pitilh e oa gant an Istor. Plijout a rae dezhañ chaseal, pesketa, bageal, c'hoari poker pe an echedoù, ha dastum kornioù-butun ivez. Deskrivañ a rae anezhañ e-unan evel un ezel eus an Iliz eskobel hag eus an "Iliz Uhel" Blog Robert Jordan, 01/06/2007, ha sakramantiñ a rae meur a wezh bep sizhun Blog Robert Jordan, 27/09/2007. Edo o vevañ en un ti savet e 1797 gant e wreg Harriet McDougal, a oa o labourat evel embannerez levrioù (evit Tor Books hiziv an deiz ; embannerez Jordan e oa ivez) Robert Jordan war Lec'hienn Tor Books.

Hervezañ ne zeue ket e anv-pluenn, "Robert Jordan", eus haroz pennañ levr Ernest Hemingway, For Whom the Bell Tolls, met eus ur roll savet gantañ diwar lizherennoù e anv disklêriadenn gant ar skrivagner war e vlog ofisiel.

Gant anvioù-pluenn all en deus skrivet romantoù istorel (sinet "Reagan O'Neal") ha westernoù (sinet "Jackson O'Reilly").

D'an 23 a viz Meurzh 2006 en deus disklêriet e oa taget gant ur c'hleñved emzivat Disklêriadenn gant Robert Jordan diwar-benn e gleñved Bilañs yec'hed ar 16 a viz Eost 2006 dibaot ha grevus, an amilozenn. Gant al louzeier roet dezhañ e c'hallje bezañ bevet pevar bloavezh tamm-pe-damm met lavarout a rae e oa mennet da vezañ trec'h war ar stadegoù. Skrivañ a reas diwezhatoc'h war e vlog Dragonmount evit broudañ e faned da nompas nec'hiñ ha da lâret e oa mennet da vevañ ur vuhez hir ha frouezhus o labourat e-pad 30 vloaz c'hoazh. Mervel a reas d'ar 16 a viz Gwengolo 2007 Disklêriadenn marv an oberour.

The Wheel of Time (Rod an amzer) eo anv e oberenn anavezetañ. An hini ziwezhañ eus an dastumad The Wheel of Time e voe A Memory of Light. Kent e varv e skrivas Robert Jordan ul lodenn anezhi, ha roet en doa d'e wreg notennoù a-walc'h evit ma c'hallfed hec'h echuiñ. Homañ he doa disklêriet e vije echuet al levr gant Brandon Sanderson. Intañvez Jordan he deus choazet anezhañ goude lenn e zastumad Mistborn TOR Press. Embannet e voe e 2013.

 Oberennoù 
 Cheyenne Riders (1982), sinet Jackson O'Reilly
 Dastumad ar Fallonoù 
 The Fallon Legacy (1981)
 The Fallon Pride (1982)
 The Fallon Blood (1995)
 Dastummad Conan 
 Conan the Defender (1982)
 Conan the Invincible (1982)
 Conan the Triumphant (1983)
 Conan the Unconquered (1983)
 Conan the Destroyer (1984)
 Conan the Magnificent (1984)
 Conan the Victorious (1984)
 Conan: King of Thieves (1984)
 Dastumad The Wheel of Time 
 The Eye of the World (15 a viz Genver 1990)
 The Great Hunt (1990)
 The Dragon Reborn (1991)
 The Shadow Rising (1992)
 The Fires of Heaven (1993)
 Lord of Chaos (1994)
 A Crown of Swords (1996)
 The Path of Daggers (1998)
 Winter's Heart (2000)
 Crossroads of Twilight (2003)
 Knife of Dreams (2005)
 The Gathering Storm (2009)
 Towers of Midnight (2010)
 A Memory of Light (2013).
 Oberennoù all 
Skrivet en deus Jordan ivez :
 The World of Robert Jordan's the Wheel of Time (1998), ul levr diwar-benn ar bed m'emañ istor e romant The Wheel of Time o vont en-dro, gant Teresa Patterson.
 New Spring: The Novel (2004), prequel : c'hoarvezout a ra an istor e bed The Wheel of Time 18 vloaz kent ar c'hentañ romant.

 Liammoù diavaez 
  La Pierre de Tear
  Burutelladenn Knife of Dreams embannet war Elbakin.net

 Daveennoù 

Rummad:Meneger ar skrivagnerien
Rummad:Skrivagnerien SUA
Rummad:Skrivagnerien saoznek
Rummad:Ganedigezhioù 1948
Rummad:Marvioù 2007